****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**Οι μαθητές θα είναι αναμεμειγμένοι στο Πρόγραμμα Πρασινίζω το σχολείο με διάφορους τρόπους από την αρχή της διαδικασίας ώστε να διασφαλιστεί η καλλιέργεια του αισθήματος συνεργασίας και πρωτοβουλίας καθώς επίσης και ευθύνης. Ο πράσινος χώρος που θα αναμορφωθεί θα ανατεθεί σε κάθε τμήμα. Το κάθε τμήμα θα είναι υπεύθυνο για τη φροντίδα (πότισμα, ξεχόρτισμα, αναφορά προβλημάτων). Επιπρόσθετα θα δημιουργηθούν ομάδες, κατόπιν των τμηματικών εκλογών, οι οποίες θα είναι υπεύθυνες για συγκεκριμένο τομέα της συντήρησης ως εξής:* **Ομάδα 1:** Έλεγχος υγρασίας εδάφους, ποτίσματος, έλεγχος ποιότητας εδάφους
* **Ομάδα 2:** Έλεγχος λίπανσης χώρου, κατόπιν εντολών από γεωπόνο/ κηπουρό
* **Ομάδα 3:** Έλεγχος και καθορισμός ανάγκης για ξεχόρτισμα
* **Ομάδα 4:** Έλεγχος λειτουργίας κομποστοποίησης
* **Ομάδα 5:** Συλλογή καρπών και βοτάνων (θα πωλούνται σε καθιερωμένα παζαράκια/ ημερίδες του σχολείου)
* **Ομάδα 6:** Έλεγχος θερμοκηπίου που θα χρησιμοποιείται για αναπαραγωγή και συμπλήρωση φυτών/λουλουδιών.

Κάθε ομάδα θα απαρτίζεται από μαθητές κάθε τάξης (Α’, Β’, και Γ’ Λυκείου) ώστε να διασφαλίζεται οριζόντια και κάθετη συμμετοχή των μαθητών. Κάθε ομάδα θα αναφέρει προβλήματα στην Συντονιστική Ομάδα του έργου και για να προβεί στις απαραίτητες ενέργειες. |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**Το πρόγραμμα συντήρησης θα βασίζεται στον θεσμό των ομάδων ελέγχου όπως έχει προαναφερθεί όπου με βάση το πρόβλημα που εντοπίζεται θα προχωρούμε στις απαραίτητες ενέργειες. Οι ομάδες θα επισκέπτονται τους χώρους πρασίνου που θα δημιουργηθούν σε τακτά χρονικά διαστήματα και τα θέματα που θα εντοπίζουν θα συζητούνται με την Συντονιστική ομάδα του προγράμματος. Συγκεκριμένα:**Ομάδα 1:**Στην περίπτωση που εντοπίζεται βλάβη με το σύστημα ποτίσματος θα κληθεί ο εξωτερικός συνεργάτης υπεύθυνος για την εγκατάσταση του συστήματος. Επιπλέον ποτίσματα θα γίνονται από τους μαθητές που είναι υπεύθυνοι για την εκάστοτε περιοχή που παρουσιάζει πρόβλημα.**Ομάδα 2:**Στην περίπτωση που εντοπίζεται πρόβλημα με το λίπασμα θα επικοινωνούμε με τον κηπουρό ή γεωπόνο (εξωτερικό συνεργάτη).**Ομάδα 3:**Στην περίπτωση που εντοπίζεται ανάγκη για ξεχόρτισμα σε συγκεκριμένη περιοχή θα το αναλαμβάνει το τμήμα που είναι υπεύθυνο για την εκάστοτε περιοχή.**Ομάδα 4:**Στην περίπτωση που εντοπίζεται πρόβλημα στην κομποστοποίηση θα ζητηθεί η συμβολή από τους διδάσκοντες που έχουν κάποια γνώση, με βάση το γνωστικό τους αντικείμενο και σε κατοπινό στάδιο θα κληθεί ο εξωτερικός συνεργάτης.**Ομάδα 5:**Στην περίπτωση που η ομάδα 5 αναγνωρίζει ότι χρειάζεται να γίνει μάζεμα καρπών, σε συγκεκριμένη περιοχή , τότε θα το αναλαμβάνει το τμήμα που είναι υπεύθυνο για την εκάστοτε περιοχή.**Ομάδα 6:**Ο χώρος του θερμοκηπίου είναι ένας ιδιαίτερος χώρος με συγκεκριμένες απαιτήσεις φροντίδας, οπόταν στην περίπτωση που εντοπίζεται πρόβλημα ή βλάβη, αρχικά θα ζητηθεί η γνώμη από το βοηθητικό προσωπικό του σχολείου μας που διαθέτει γνώσεις για την επίλυση τέτοιων θεμάτων και στη συνέχεια η συντονιστική ομάδα θα έρχεται σε επικοινωνία με τον εξωτερικό συνεργάτη με τον οποίο συνεργαστήκαμε για την εγκατάσταση του θερμοκηπίου. |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**Στο πλάνο εφαρμογής του προγράμματος θα εγκαταστήσουμε κομποστοποιητή και ανάλογα με τις ανάγκες του κάθε δέντρου, φυτού θα χρησιμοποιηθούν λιπάσματα, όπως:* Ελιές (περιοχή 4): λίπασμα καλλίου, αζώτου, ασβεστίου, μαγνησίου, φωσφόρου και συμπληρωματικού βορίου.
* Μαστιχόδεντρο (περιοχή 2): είναι ανθεκτικό χρειάζεται μόνο συμπληρωματικά χλωρά λιπάσματα.
 |
| **Πότισμα**Θα εγκατασταθεί επέκταση στο υφιστάμενο σύστημα άρδευσης (στάγδην) με σκοπό να ποτίζονται οι νέες περιοχές πρασίνου που θα διαμορφωθούν. Το σύστημα ποτίσματος θα ελέγχεται από τους μαθητές (Ομάδα 1) και κατά τις σχολικές διακοπές από τις φροντίστριες. Επιπρόσθετα έχουν επιλεχθεί φυτά με ελάχιστες ανάγκες σε πότισμα, που είναι ανθεκτικά. |
| **Αποτελεσματική χρήση νερού**Για την αναδιαμόρφωση του χώρου, έχουν επιλεγεί μεσογειακά φυτά που χρειάζονται ελάχιστο πότισμα. Επιπρόσθετα το πότισμα θα γίνεται νωρίς το πρωί για να ελαχιστοποιείται η εξάτμιση. Πρόκειται για εγκατάσταση συστήματος στάγδην άρδευσης. |
| **Φυσική και ολοκληρωμένη διαχείριση παρασίτων** Οι μαθητές που θα αποτελούν την ομάδα 3 και θα ελέγχουν πιθανές ανάγκες για ξεχόρτισμα, θα παρατηρούν επίσης και ανάγκες για ψέκασμα πέρα από τις καθορισμένες ενέργειες που μας έχουν προταθεί από τους κοινωνικούς εταίρους. Συγκεκριμένα:* Ελιές: κυριότερη απειλή είναι ο δάκος. Συστήνεται ψέκασμα με καολίνη ή ζεόλιθο το οποίο θα γίνεται από τον εξωτερικό συνεργάτη. Προληπτικά θα τοποθετηθούν ειδικές παγίδες σύλληψης δάκου.
* Μαστιχόδεντρο: συστήνεται η επάλειψη με κατράμι προληπτικά μετά από το κλάδεμα, το οποίο θα γίνεται από τον εξωτερικό συνεργάτη.
* Δεντρολίβανο: συστήνεται διάλυμα πράσινου σαπουνιού και μαγειρικής σόδας το οποίο θα ετοιμάζεται από τους μαθητές.
 |
| **Διαχείριση ζιζανίων** Οι μαθητές που θα αποτελούν την ομάδα 3 και θα ελέγχουν πιθανές ανάγκες για ξεχόρτισμα και θα το αναφέρουν στην ομάδα συντονισμού του έργου. Το ξεχόρτισμα θα πραγματοποιείται κατά την ώρα Υπευθύνου Τμήματος, Κενής-δημιουργικής απασχόλησης ή και διαλείμματος αν παραστεί άμεση ανάγκη και θα γίνεται από τους μαθητές που έχουν υπό την ευθύνη τους στη συγκεκριμένη περιοχή. Επιπρόσθετα, ανατίθεται εργασία ξεχορτίσματος σε μαθητές με κοινωφελή εργασία ως παιδαγωγικό μέτρο για την καταπολέμηση της παραβατικής συμπεριφοράς. |
| **Κλάδεμα** Το κλάδεμα έχει συμπεριληφθεί στο πλάνο κοστολόγησης και θα γίνει από εξωτερικό συνεργάτη. Επιπρόσθετα, η ομάδα 3 και η ομάδα 5 που έχουν υπό την ευθύνη τους το μάζεμα καρπών καθώς επίσης και το ξεχόρτισμα θα εντοπίζει ανάγκες κλαδέματος και θα το αναφέρει στην Συντονιστική ομάδα. Μικρά κλαδέματα μπορούν να γίνονται από τους μαθητές που έχουν υπό την ευθύνη τους την περιοχή εφόσον έχουν υπολογιστεί στα έξοδα σετ κλαδέματος. Εάν πρόκειται για πιο απαιτητικές εργασίες θα κληθεί ο εξωτερικός συνεργάτης. |
| **Διαχείριση κλαδεμάτων** Τα κλαδέματα προορίζονται για κομποστοποίηση εκτός από τις αροδάφνες που δεν ενδείκνυται λόγω των συστατικών τους. |
| **Προστασία του χώρου πρασίνου από βανδαλισμούς**Υπάρχει φρουρός που είναι υπεύθυνος για τις κτιριακές εγκαταστάσεις του σχολείου καθώς και την περιουσία του σχολείου ο οποίος καλεί την αστυνομία σε περίπτωση παραβίασης. Υπάρχει επίσης και συναγερμός για αποφυγή των βανδαλισμών, κλοπών, κτλ. |
| **Συνεργασίες και συνέργειες**Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε. * Κοινωνικοί εταίροι: μέλη του Συνδέσμου γονέων που προτίθενται να βοηθήσουν και έχουν γνώσεις για τη συντήρηση
* Εξωτερικοί συνεργάτες: γεωπόνοι, κηπουροί για εφαρμογή του πλάνου συντήρησης του πράσινου χώρου (τεχνικά σημεία που θα εκτελεστούν από ιδιώτες ειδήμονες συνεργάτες)
* Φροντίστριες – επιστάτριες: συντήρηση του χώρου πρασίνου κατά τις σχολικές εορτές.
 |